rejauldu/bengali-wikipedia huggingface dataset:
কর্ণ-বালজা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণ-বালজা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৮।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:এশিয়ার আন্তর্জাতিক নদী বিষয়শ্রেণী:মেঘালয়ের নদী বিষয়শ্রেণী:ভারতের নদী বিষয়শ্রেণী:নেত্রকোণা জেলার নদী বিষয়শ্রেণী:কলমাকান্দা উপজেলা
ওকয় বা উকয় হল ফিলিপিনো খাস্তা ছাঁকা তেলে ভাজা কাটলেট জাতীয় খাবার যা আঠালো চালের বাটা, খোসাবিহীন ছোট চিংড়ি, স্প্যানিশ কালাবাজা কুমড়ো, মিষ্টি আলু, কাসাভা, মুগ ডালের স্প্রাউট, পেঁয়াজকলি, জুলিয়ান করা (বিশেষভাবে কাটা) গাজর, পেঁয়াজ এবং পেঁপে দিয়ে তৈরি হয়। এগুলি ভিনেগার -ভিত্তিক সস দিয়ে পরিবেশন করা হয়। এছাড়াও এগুলি সাদা ভাত দিয়ে বা এমনিও খাওয়া হয়। এগুলি প্রাতঃরাশ এবং জলখাবার হিসাবে জনপ্রিয়। কখনও কখনও আচুতে বীজ থেকে তৈরি ভোজ্য রং -এর প্রলেপ দিয়ে ওকয়কে উজ্জ্বল কমলা রঙ-এর করা হয়।  বিভিন্ন রন্ধন প্রক্রিয়ায় ব্যবহৃত উপাদান অনুসারে ওকয়ের অনেক বৈচিত্র্য রয়েছে। কখনো চিংড়ির বদলে ছোট মাছ বা ক্যালামারি ব্যবহার করা হয়। নিয়মিত ব্যবহার্য ময়দা, চালের আটা, ডিম এবং কর্নস্টার্চের মিশ্রণ দিয়েও ওকয়ের ব্যাটার তৈরি করা যেতে পারে। চিংড়িসহ বা চিংড়ি ছাড়া, ম্যাশ করা (থেঁতলানো) কালাবাজা কুমড়ো এবং মিষ্টি আলু দিয়ে তৈরি অমলেটকে উল্লেখ করতেও ওকয় কথাটি ব্যবহার হয়।   ব্যুৎপত্তি  থাম্ব| সান্তা রিতা, পাম্পাঙ্গার দুমান উৎসবের সময় চিংড়ি ওকয় বিক্রি হয় ফিলিপিনো ভাষাবিদ গ্লোরিয়া চ্যান-ইয়াপের মতে, ওকয় নামটি এসেছে হোক্কিয়েন থেকে, যার অর্থ কচু থেকে তৈরি কেক আকৃতির খাবার। যাইহোক সেই খাবারটি ওকয়ের থেকে প্রকৃতিগতভাবে ভিন্ন। হোক্কিয়েন গভীর-ভাজা করা কচু এবং কিমা করা শুয়োরের মাংস থেকে তৈরি করা হয়। ফিলিপাইনের তৈরি ওকয়ে এই উপাদানগুলির কোনওটিই ব্যবহার হয়না। দুজনের একমাত্র মিল হল যে তারা উভয়েই ছাঁকা তেলে ভাজা খাবার এবং প্যানকেক আকৃতির হয়।   বর্ণনা  সবচেয়ে মৌলিক ঐতিহ্যবাহী ওকয় রন্ধনপ্রনালীতে অল্প পরিমাণে গালাপং (মাটির পাত্রে ভেজানো আঠালো চাল ) -এর পিটালি ব্যবহার হয় যাতে পেঁয়াজ, রসুন, লবণ এবং পেয়াজকলি দিয়ে মশলাযুক্ত করা হয়। এটির সাথে মেশানো হয় কালাবসা ( কালাবাজা ) কুমড়ো এবং খোসাবিহীন ছোট চিংড়ি। এই উপাদানগুলি অল্প পরিমান নিয়ে তেলে কড়া ভাজা করা হয় যতক্ষন না এগুলি সোনালি বাদামী বর্ন ধারণ করবে। বাড়তি তেল কাগজের রুমাল দিয়ে শুষে ফেলা হয়। পদটি ভাজার পর খাস্তা হয়ে ওঠে এবং এটি গরম গরম পরিবেশন করা হয়। ওকয় -এর জন্য প্রস্তুত বাটায় কমোতে ( মিষ্টি আলু ) বা কামোতেং, কাহয় ( শিমুল আলু ) ইত্যাদি উপাদানও মেশানো যেতে পারে। এছাড়াও অন্যান্য ঐতিহ্যগত উপাদান হিসাবে মুগ ডালের অংকুর ( টগ ) অথবা জুলিয়েন করা (বিশেষভাবে কাটা) গাজর, পেঁয়াজ এবং সবুজ পেঁপে ব্যবহার করা যায়।  একে কখনও কখনও আচুতে বীজের নির্যাস দিয়ে উজ্জ্বল কমলা রঙ করা হয়।   ওকয় সাধারণ জলখাবার হিসাবে বা সাদা ভাতের সাথে খাওয়া যায়। এটি সাধারণত জলখাবার হিসাবে বা প্রাতঃরাশের খাবার হিসাবে খাওয়া হয়। ঐতিহ্যগতভাবে, এটি একটি ভিনেগার -ভিত্তিক সস দিয়ে পরিবেশন করা হয়। বিভিন্ন স্থানীয় ভিনিগারযুক্ত সস যেমন, সিনামাক, (স্থানীয় লাবুয়ো মরিচ, আদা, রসুন, গোলমরিচ এবং পেঁয়াজের সাথে ভিনেগার মিশিয়ে তৈরি সস) বা পিনাকুরাত (মাছ, ভিনেগার, লাবুয়ো মরিচ, গোলমরিচ, আদা, রসুন এবং শুকনো আম দিয়ে তৈরি) ইত্যাদির সাথে এটি পরিবেশিত হয়।  এটি কলা কেচাপ, টমেটো কেচাপ, মিষ্টি এবং টক সস, এমনকি রসুনের মেয়োনিজেও ডুবিয়ে সংরক্ষিত করা যেতে পারে।   তথ্যসূত্র   বিষয়শ্রেণী:অমলেট বিষয়শ্রেণী:ফিলিপিনো রন্ধনশৈলী বিষয়শ্রেণী:ডুবোতেলে ভাজা খাবার
রহমতুন্নেসা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  রহমতুন্নেসা ১৯৭৯ সালের দ্বিতীয় জাতীয় সংসদের মহিলা আসন-৬ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য
চাওফা চ্যু-চেন-ফা ১৪৩৯ সাল থেকে ১৪৮৮ সাল পর্যন্ত আহোম রাজ্য শাসন করা স্বর্গদেউ। আহোম বুরঞ্জীসমূহ তাঁকে ভাল শাসক আখ্যা দিয়েছিল এবং প্রজারা সুখে জীবন কেটেয়েছিল। তাঁর সুদীর্ঘ ৪৯ বছর রাজত্ব করেছিলেন। টাংসু নাগাদের আক্রমণ তাঁর শাসনকালে হওয়া একমাত্র সংকট ছিল এবং তিনি নিজবলে তা প্রতিহত করেছিলেন।  পূর্বপুরুষ এবং সিংহারোহণ টিপমিতে একজন কুঁওরীর দিক থেকে আহোম রাজা চুফক্‌ফার জ্যেষ্ঠ পুত্র ছিল চুচেনফা। মা-বাবা তাঁকে ত্যাওফাচুফুক নাম দিয়েছিলেন। বাবার মৃত্যুর পরে ১৪৩৯ সালে তিনি চুচেনফা নাম নিয়ে শিঙরি ঘরে ওঠেন।  রাজত্বকাল টাংসু নাগার বিরুদ্ধে অভিযান টাংসু নাগারা আহোম রাজ্যে বারে বারে আক্রমণ করে জন-ধনের হানি করেছিল। তাঁরা কাছের নাগা জাতিগুলিকে আক্রমণ করেছিল। তাদের একটি জাতি অখম্পা নগা চুচেনফাকে তরোয়াল প্রদান করে দলে নেয়। তাঁরা টাংসু নাগাদের বিরুদ্ধে পদক্ষেপ নিতে স্বর্গদেউকে অনুরোধ করে। চুচেনফা ততালিক সৈন্য তৈরি করে নিজে নেতৃত্ব দিয়ে টাংসু নাগার বিরুদ্ধে অভিযান চালান। তুমুল যুদ্ধে আহোমদের ১৪০ জন সৈনিকদের প্রাণ যায় যদিও শেষে তাঁরা নাগাদের পরাস্ত করে। অন্য এক সূত্রের মতে আহোমরা যুদ্ধে প্রায় পরাজয় বরণ করে পিছিয়ে গিয়েছিল। তখন বংরুকিয়া গোহাঁ সৈন্য সাজিয়ে পুনরায় টাংসু নাগাদের আক্রমণ করে পরাস্ত করেন। আহোম টাংসু নাগাদের গাঁগুলি ধ্বংস করে তাঁদের শরণাগত হতে বাধ্য করেন।  শংকরদেবর জন্ম চুচেনফার রাজত্বকালে ১৪৪৯ সালে বৈষ্ণব সংস্কৃতির হোতা, সমাজ সংস্কারক শংকরদেবের নগাঁওয়ের বরদোবার কাছে জন্ম হয়। তিনি সেই অঞ্চলের ভূঞাদের দলপতি কুসুম্বর ভূঞার পুত্র ছিলেন।  পাদটিকা  তথ্যসূত্র         বিষয়শ্রেণী:আসামের ইতিহাস বিষয়শ্রেণী:আহোম রাজা বিষয়শ্রেণী:আহোম রাজ্য বিষয়শ্রেণী:১৫শ শতাব্দীতে জন্ম বিষয়শ্রেণী:১৪৮০-এর দশকে মৃত্যু
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৮:৪৪, ১১ সেপ্টেম্বর ২০২৩ (ইউটিসি) চারিয়া উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০২:৪১, ৫ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জন শেফার্ড ব্যারন ওবিই (২৩ জুন ১৯২৫ – ১৫ মে ২০১০)Inventor of cash machine, John Shepherd-Barron, dies. BBC. 19 May 2010 হলেন একজন ব্রিটিশ প্রকৌশলী যিনি এটিএম মেশিন উদ্ভাবন করেন। তার জন্ম ব্রিটিশ শাসিত ভারতের শিলঙে।  শৈশব জীবন জন অ্যাড্রিয়ান শেফার্ড-ব্যারন ১৯২৫ সালের ২৩ জুন ভারতের মেঘালয়ের শিলং-এর ডাঃ এইচ গর্ডন রবার্টস হাসপাতালে ব্রিটিশ পিতামাতার কাছে জন্মগ্রহণ করেন। তার স্কটিশ পিতা, উইলফ্রেড শেফার্ড-ব্যারন, উত্তরবঙ্গের চট্টগ্রাম বন্দর কমিশনারদের প্রধান প্রকৌশলী ছিলেন, যা তখন ব্রিটিশ সাম্রাজ্যের অংশ ছিল, পরে পোর্ট অব লন্ডন কর্তৃপক্ষের প্রধান প্রকৌশলী, সিভিল ইঞ্জিনিয়ার্স ইনস্টিটিউশনের সভাপতি হওয়ার আগে। তার মা ডরোথি ছিলেন একজন অলিম্পিক টেনিস খেলোয়াড় এবং উইম্বলডন চ্যাম্পিয়নশিপ মহিলা ডাবলস চ্যাম্পিয়ন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০১০-এ মৃত্যু বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:ব্রিটিশ উদ্ভাবক বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:রয়্যাল আর্টিলারি কর্মকর্তা বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:শিলংয়ের ব্যক্তি
thumb|আরু দত্ত এবং তরু দত্ত তরু দত্ত (মার্চ ৪, ১৮৫৬ – অগাস্ট ৩০, ১৮৭৭) এক ভারতীয় বাঙালি কবি , অনুবাদক ও ঔপন্যাসিক ছিলেন, যিনি ইংরেজি এবং ফরাসিতে রচনা করেছিলেন । Gosse, Edmund (1913). "Toru Dutt." In: Critical Kit-kats. London: William Heinemann, pp. 197–212.  প্রাথমিক জীবন বোন অরু এবং ভাই অব্জুর পর তিনি কনিষ্ঠ সন্তান ছিলেন। লেখক এবং ভারতীয় সরকারী কর্মচারী রমেশচন্দ্র‌ দত্ত ছিলেন তাদের খুড়তুতো ভাই। ১৮৬২ সালে তাদের পরিবার খ্রিস্টান হয়েছিল।  ইংল্যান্ড এ উনি ফরাসি ভাষায় উচ্চশিক্ষা লাভ করেন। ১৮৭১ - ১৮৭৩ সাল উনি কেম্ব্রিজে কাটান এবং সেই সময়ে কেম্ব্রিজ বিশ্ববিদ্যালয়ে "হায়ার লেকচারস ফর উইমেন" -এ যোগদান করেন। সিডনি সাসেক্স কলেজের রেভরেন্ড জন মারটিন-এর কন্যা মেরি মারটিন-এর সনগে এই সময়ে তরু দত্ত-র পরিচয় হয় এবং ওনাদের ভিতর গভীর বন্ধুত্ব গড়ে ওঠে। দেশে ফিরে আসার পরেও ওনারা চিঠির আদানপ্রদান চালিয়ে যান। ইংল্যান্ড থেকে আত্মীয়দের লেখা তরু দত্তের চিঠিগুলি ওনার চিঠির সংকলনে স্থান পেয়েছে।তার মৌলিক কবিতাগুলো ছোট ছোট কিন্তু মানুষের জীবনের নানা সমস্যার কথা আছে। লা জার্নাল নামক ফরাসি উপন্যাস এবং বিয়াঙ্কা নামক ইংরাজি উপন্যাস আছে।  তার কাব্যগ্রন্থ 'এ শেফ গ্লানড ফরাসি ফিল্ডস'এ রয়েছে তাঁর ফ্রেঞ্চ কবিতার  ইংরেজি অনুবাদ  এবং এন্সিএন্ট বাল্লাড এবং 'লেজেন্ট অব হিন্দুস্তান' যাতে সংস্কৃত সাহিত্যে তার অনুবাদ এবং রূপান্তরকে সংকলন করে। তিনি 'এ সি অব ফলিএজ' কবিতাও লিখেছিলেন। তিনি একটি সুন্দর কবিতাও লিখেছেন লোটাস।এতে কবি ফুল সম্পর্কে তার ধারণা উপস্থাপন করেছেন। তিনি ফুলকে মানব রূপে উপস্থাপন করেন। কবি  চিত্র হিসেবে ব্যবহার করেছেন পদ্ম।  তথ্যসূত্র  বিষয়শ্রেণী:১৯৫৬-এ জন্ম বিষয়শ্রেণী:১৮৭৭-এ মৃত্যু বিষয়শ্রেণী:মহিলা কবি বিষয়শ্রেণী:ইংরেজি ভাষার কবি বিষয়শ্রেণী:ভারতীয় কবি বিষয়শ্রেণী:বাঙালি ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি খ্রিস্টান বিষয়শ্রেণী:১৯শ শতাব্দীর বাঙালি বিষয়শ্রেণী:ভারতীয় নারী কবি বিষয়শ্রেণী:১৮৫৬-এ জন্ম বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের কবি বিষয়শ্রেণী:ভারতীয় খ্রিস্টান বিষয়শ্রেণী:যুক্তরাজ্যে ভারতীয় প্রবাসী বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:১৯শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় লেখিকা বিষয়শ্রেণী:কলকাতার লেখক বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
আশা ভালবাসা হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। এটি রচনা ও পরিচালনা করেছেন তমিজ উদ্দীন রিজভী এবং সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন সালমান শাহ, শাবনাজ, সাবরীনা, ডন ও মিশা সওদাগর। চলচ্চিত্রটিতে প্রথম খলচরিত্রে অভিনয় করেন মিশা সওদাগর।  চলচ্চিত্রটি ১৯৯৫ সালের ১লা ডিসেম্বর বাংলাদেশে মুক্তি পায়।   কুশীলব   সালমান শাহ - আকাশ  শাবনাজ - ডানা  সাবরীনা - পরী  ডন - রকি  মিশা সওদাগর - আকরাম জোতদার  গোলাম মুস্তাফা - জনাব খান  প্রবীর মিত্র - উস্তাদ রইসুদ্দিন  রাশেদা চৌধুরী  মায়া চৌধুরী  শেখর  মিঠু  জামিলুর রহমান শাখা  এছাড়া অন্যান্য অপ্রধান চরিত্রে অভিনয় করেছেন তৈমুর, মিলন, আরমান, সানোয়ার মোর্শেদ, নাজমুল হোসাইন, আবু তাহের, মিন্টু, রুস্তম, বৃষ্টি, মনি, বিজু, রাবেয়া, মাসুম, বাতেন, আমিন, মিঠু, হাসান, ও ফরহাদ।   সঙ্গীত  আশা ভালবাসা চলচ্চিত্রের সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির।  গানের তালিকা    আরও দেখুন   ১৯৯৫ সালের বাংলাদেশী চলচ্চিত্রের তালিকা   তথ্যসূত্র    বহিঃসংযোগ        বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী চলচ্চিত্র বিষয়শ্রেণী:আবু তাহের সুরারোপিত চলচ্চিত্র বিষয়শ্রেণী:তমিজউদ্দিন রিজভী পরিচালিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র
আল মাদ্রাসাতুল আরাবিয়্যাতুল ইসলামিয়া (, ) (সাধারণত আরাবিয়্যা স্কুল () নামে পরিচিত) হলো মালদ্বীপ এর প্রথম এবং একমাত্র আরবি ইসলামিক স্কুল। এটি প্রাথমিক থেকে উচ্চ মাধ্যমিক পর্যন্ত শিক্ষার্থীদের শিক্ষা প্রদান করে। ২০১৬ সালে বর্তমান স্কুলের গানটি প্রথম চালু করা হয়। এর গানগুলি কবি আবদুল্লাহ আফিফ রচনা করেছিলেন। আরাবিয়্যা স্কুল মালদ্বীপের একমাত্র স্কুল যা আল-আজহার বিশ্ববিদ্যালয়ের গ্রহণযোগ্য মূল্যায়ন প্রদান করে।    ইতিহাস  ৮ ফেব্রুয়ারি ১৯৮৭ সালে প্রাক্তন রাষ্ট্রপতি মামুন আব্দুল গাইয়ুম আনুষ্ঠানিকভাবে স্কুলটি উদ্বোধন করেন। তারপর থেকে স্কুলটি পর্যায়ক্রমে বেশ কয়েকটি ভবনে স্থানান্তরিত হয়েছে। প্রথমে, ২০১৩ সালে স্কুলটিকে একটি নতুন ভবনে স্থানান্তরিত করা হয় এবং তারপর ২০২১ সালে ইজ্জুদ্দীন স্কুলে তাদের সন্তানদের পাঠাতে না চাওয়ার প্রতিবাদে এটিকে পুরাতন পররাষ্ট্র মন্ত্রণালয়ের ভবনে স্থানান্তরিত করা হয়।  পুনরায়, ২০২৩ সালে পুরাতন ভবনে ফাটল দেখা দেওয়ায় শিক্ষার্থীদের অস্থায়ীভাবে পুরাতন ধরুমাবান্থা স্কুল ভবনে তাদের অধ্যয়নের জন্য স্থানান্তরিত করা হয়েছিল।  আরাবিয়্যা স্কুলের শিক্ষার্থীদের অভিভাবকরা তৎকালীন রাষ্ট্রপতি ইব্রাহিম মোহাম্মদ সোলিহ-এর সাথে সাক্ষাৎ করার পর সিদ্ধান্ত নেওয়া হয়েছিল যে নতুন স্কুল ভবনটি পুরাতন জামালুদ্দিন স্কুলের জমিতে স্থাপন করা হবে। কিন্তু ২০২৪ সালে রাষ্ট্রপতি মোহাম্মদ মুইজ্জু কর্তৃক এটিকে একটি ল্যান্ডফিল এলাকায় পরিবর্তন করা হয়। ২০২৪ সালে, স্কুলের অভিভাবক-শিক্ষক সমিতি (পিটিএ) নিয়ে বিতর্কের মধ্যে শিক্ষা মন্ত্রণালয় (মালদ্বীপ) কর্তৃক ভেঙে দেওয়া হয় এবং অবিলম্বে একটি নতুন কমিটি গঠন করা হয়।   শিক্ষা  এখানে মোট তিনটি ধাপ বা শ্রেণির দল রয়েছে। "ইবতিদায়ী" হল প্রাথমিক এবং মাধ্যমিক বিদ্যালয়ের মতো এবং এতে এক থেকে ছয় শ্রেণি পর্যন্ত অন্তর্ভুক্ত থাকে। "ইউদাদী" আবার মাধ্যমিক বিদ্যালয়ের মতো যেটি সপ্তম শ্রেণি থেকে শুরু হয়ে নবম শ্রেণিতে শেষ হয়। দশম থেকে দ্বাদশ শ্রেণি পর্যন্ত শিক্ষার্থীদের দল "সানাভী" এর অন্তর্গত এবং এটি উচ্চ মাধ্যমিক বিদ্যালয়ের মতো বলা চলে। দশ শ্রেণিতে, শিক্ষার্থীরা অধ্যয়নের একটি ধারা বেছে নেয়। তারা বিজ্ঞান ধারা ("ইলমী") বা কলা ধারা ("আদাবী") অনুসরণ করতে পারে"।   তথ্যসূত্র   বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইসলামিক বিদ্যালয় বিষয়শ্রেণী:মালদ্বীপের ধর্মীয় বিদ্যালয় বিষয়শ্রেণী:১৯৮৭-এ মালদ্বীপে প্রতিষ্ঠিত
লালথুয়াম্মাউইয়া রালতে (জন্ম ২৮ নভেম্বর ১৯৯২), মাওইয়া নামে পরিচিত, একজন ভারতীয় ফুটবলার যিনি ইন্ডিয়ান সুপার লিগ ক্লাব ওড়িশার হয়ে গোলরক্ষক হিসেবে খেলেন।   কর্মজীবন    শিলং লাজং  ২০১১ সালের গ্রীষ্মে আই-লিগে খেলার জন্য সদ্য প্রচারিত ক্লাব শিলং লাজং- এর সাথে চুক্তিবদ্ধ হয়। এরপর ১৭ সেপ্টেম্বর ২০১১ সালে ভারতীয় ফেডারেশন কাপে চার্চিল ব্রাদার্সের বিপক্ষে ক্লাবের হয়ে তার অভিষেক হয়। চার্চিলের কাছে ম্যাচটি ৩–১ গোলে শেষ হয়। এরপর তিনি ক্লাবটিকে সালগাওকারের বিরুদ্ধে ফেডারেশন কাপের সেমি-ফাইনালে পৌঁছাতে সাহায্য করেন যেখানে ২৫ সেপ্টেম্বর ২০১১-এ কলকাতার সল্টলেক স্টেডিয়ামে লাজং ১–০ হারে।   বেঙ্গালুরু এফসি  ২০১৪ সালের গ্রীষ্মে রালতে ডিফেন্ডিং আই-লিগ চ্যাম্পিয়ন, বেঙ্গালুরু এফসিতে যোগ দেন। ১৭ জানুয়ারি ২০১৫-এ, মাওইয়া বেঙ্গালুরু এফসির হয়ে ডেম্পোর বিরুদ্ধে বেঙ্গালুরু ফুটবল স্টেডিয়ামে অভিষেক করেন যেখানে তিনি তার প্রথম ক্লিন শীট রাখতে সক্ষম হন। বেঙ্গালুরুর সাথে তার অভিষেক মৌসুমে, তিনি ২০টি ম্যাচে উপস্থিতি করেছেন এবং তাদের আই-লিগ জিততে সাহায্য করেছেন। ৪ ফেব্রুয়ারি ২০১৫-এ, মাওইয়া মালয়েশিয়ার লারকিন স্টেডিয়ামে জোহর দারুল তা'জিমের বিপক্ষে তার এএফসি চ্যাম্পিয়ন্স লিগে অভিষেক হয়। তিনি মৌসুমের শেষে বেঙ্গালুরুর সাথে একটি দুই বছরের চুক্তি স্বাক্ষর করেন, যা তাকে ২০১৬-১৭ আই-লিগ মৌসুমের শেষ পর্যন্ত ক্লাবে রাখে।   নর্থইস্ট ইউনাইটেড এফসি (ঋণ)  জুলাই ২০১৫ সালে রালতেকে ২০১৫ ইন্ডিয়ান সুপার লিগে নর্থইস্ট ইউনাইটেড এফসির হয়ে খেলার জন্য খসড়া করা হয়েছিল।   এফসি গোয়া   জানুয়ারিতে এফসি গোয়ার সাথে শূন্য ম্যাচ খেলার পর, তাকে কেরালা ব্লাস্টার্স এফসিতে ঋণ দেওয়া হয়।   কেরালা ব্লাস্টার্স এফসি   এফসি গোয়া এবং তাদের দ্বারা ২০১৮-১৯ ইন্ডিয়ান সুপার লিগ মৌসুমের মাঝপথে চুক্তি অদলবদল করার সৌজন্যে রালতেকে ব্লাস্টারসে সাইন ইন করা হয়েছিল। রাল্টেকে ব্লাস্টার্সের কাছে লোনে পাঠানো হয়েছিল এবং তখন কেরালা ব্লাস্টার্সের গোলরক্ষক নবীন কুমারকে ব্লাস্টার্স থেকে এফসি গোয়াকে লোনে পাঠানো হয়েছিল। এখনও রালতে ক্লাবের হয়ে একটি খেলায় অংশ নেননি এবং ঋণের মেয়াদ শেষে গোয়ায় ফিরে আসেন।   ইস্টবেঙ্গল এফসি (ঋণ)  ২০১৯ সালের জুনে রালতে ২০১৯-২০ আই-লিগ মৌসুমে ইস্টবেঙ্গলের হয়ে খেলার জন্য খসড়া করা হয়েছে।   বেঙ্গালুরু  ২০২০ সালের গ্রীষ্মে রালতে তার প্রাক্তন ক্লাব এবং ২০১৮-১৯ ইন্ডিয়ান সুপার লিগ চ্যাম্পিয়ন, বেঙ্গালুরুতে যোগ দেন।   ওড়িশা  ২০২২ সালের জুলাই মাসে, ওড়িশা সফলভাবে রালতে দুই বছরের চুক্তিতে স্বাক্ষর করে। ১৭ আগস্ট, তিনি ডুরান্ড কাপে নর্থইস্ট ইউনাইটেডের বিপক্ষে ক্লাবের হয়ে ৬–০ ব্যবধানের জয়ে অভিষেক করেন। তিনি নন্দকুমারকে তাদের দ্বিতীয় গোলে সহায়তা করেন।   তথ্যসূত্র  বিষয়শ্রেণী:ভারতীয় পুরুষ ফুটবলার বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:আই-লিগের খেলোয়াড় বিষয়শ্রেণী:চাম্ফাইয়ের মানুষ বিষয়শ্রেণী:মিজোরামের ফুটবলার বিষয়শ্রেণী:শিলং লাজং এফসি খেলোয়াড় বিষয়শ্রেণী:বেঙ্গালুরু এফসি খেলোয়াড় বিষয়শ্রেণী:নর্থইস্ট ইউনাইটেড এফসি খেলোয়াড় বিষয়শ্রেণী:এফসি গোয়ার খেলোয়াড় বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:পুরুষদের ফুটবল গোলরক্ষক বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
২০১৭ সালের ২২ মার্চ লন্ডনে ব্রিটিশ পার্লামেন্টের বাইরে ও ওয়েস্টমিনিস্টার ব্রিজে বুধবারের সন্ত্রাসী হামলায় আক্রমণকারীসহ ৬ জন নিহত হয়েছেন। এদের মধ্যে পালার্মেন্টের সামনে ওই হামলাকারীর ছুরিকাঘাতে গুরুতর জখম হন নিরাপত্তার দায়িত্বে থাকা পুলিশ কর্মকর্তা পিসি কেইথ পালমার (৪৮)। হামলাকারী প্রথমে টেমস নদীর ওপর ওয়েস্টমিনিস্টার সেতুতে পথচারীদের ওপর গাড়ি তুলে দিয়ে পার্লামেন্ট ভবনের সীমানার ভেতরে ঢুকে ছুরি নিয়ে পুলিশের ওপর হামলা চালায়। দেশটির পুলিশ এই ঘটনাকে ‘ইসলামপন্থী সংশ্লিষ্ট সন্ত্রাসবাদ’ হিসেবে বর্ণনা করেছে।  বর্ণনা বুধবার গ্রিনিচ মানসময় ১৫:০০-টার অল্প কিছুক্ষণ আগে লন্ডন পার্লামেন্টের সামনে গুলি এবং চিৎকারের শব্দ শোনা যায়৷ পরিস্থিতি নিয়ন্ত্রণে বিভিন্ন কর্তৃপক্ষ দ্রুত সেখানে পৌঁছায়৷ হাউস অফ কমন্সও পুরোপুরি বন্ধ করে দেয়া হয়৷  যে জায়গায় হামলা হয়েছে তার ঠিক পাশেই লন্ডনের বিখ্যাত বিগ বেন টাওয়ার ও ওয়েস্টমিনিস্টার সেতু। এই জায়গাটি দেখতে প্রতি বছর লাখো পর্যটক ভিড় করেন। পার্লামেন্টের সামনে ছাড়াও ওয়েস্টমিনিস্টার ব্রিজের উপর একটি গাড়ি বেশ কয়েকজনকে চাপা দেয়৷ গাড়িটি ‘বিগ বেন’-এর সামনে একটি গেটে ধাক্কা খেয়ে থেমে যায়৷ হামলাকারী গাড়ি থেকে নেমে পার্লামেন্ট ভবনের সীমানার ভেতরে ৪৮ বছর বয়সী এক পুলিশকে ছুরিকাঘাত করে। এসময় দায়িত্বরত আরেকজন পুলিশ কর্মকর্তা তাকে গুলি করে হত্যা করে।  হামলার পরপরই লন্ডনের ট্রান্সপোর্ট কর্তৃপক্ষ সংশ্লিষ্ট এলাকার দিকে যাওয়া সব বাসের গতিপথ বদলে দেয়৷ ওয়েস্টমিনিস্টার সিটিতে রয়েছে গুরুত্বপূর্ণ সব সরকারি কার্যালয় এবং এটি শহরের অন্যতম পর্যটন কেন্দ্রও বটে৷  প্রতিক্রিয়া  হামলার সময় পার্লামেন্টের ভেতরে ছিলেন ব্রিটেনের প্রধানমন্ত্রী থেরেসা মে। সেখানে তখন যৌথ অধিবেশন চলছিল। গুলির শব্দ হওয়ার কিছুক্ষণের মধ্যেই একটি রূপালি রঙয়ের গাড়িতে করে প্রধানমন্ত্রীকে পার্লামেন্ট থেকে বের করে নিয়ে যাওয়া হয়। বাকি সদস্যরা পার্লামেন্ট ভবনের ভেতরে কয়েক ঘণ্টার জন্য আটকা পড়েন। প্রধানমন্ত্রী হামলার তীব্র নিন্দা জানিয়ে একে ‘অসুস্থ ও বিকৃত রুচির’ বলে আখ্যা দিয়েছেন।  জার্মান চ্যান্সেলর আঙ্গেলা ম্যার্কেল সব রকম সন্ত্রাসী তৎপরতার বিরুদ্ধে সংগ্রামে যুক্তরাজ্যের পাশে থাকার অঙ্গীকার পুর্নব্যক্ত করেছেন৷ স্কটিশ ফার্স্ট মিনিস্টার নিকোলাস স্টারজেন সমবেদনা প্রকাশ করেন এবং স্কটিশ সংসদে দ্বিতীয় স্বাধীনতা বিষয়ক গণভোট নিয়ে বিতর্কও বাতিল করা হয়।  তথ্যসূত্র  বিষয়শ্রেণী:২০১৭-এ লন্ডন বিষয়শ্রেণী:হামলা বিষয়শ্রেণী:ইসলামে ধর্মান্তরিত বিষয়শ্রেণী:বিদেশে খুন হওয়া মার্কিন ব্যক্তি বিষয়শ্রেণী:যুক্তরাজ্যের আইনসভা ভবনে হামলা
থাম্ব|নতুন মসজিদের অবকাঠামো নির্মাণকালীন ঐতিহাসিক ক্যাথেড্রাল মসজিদ (২০০৯) থাম্ব|গম্বুজসহ মসজিদের কেন্দ্রীয় হলঘর মস্কো ক্যাথেড্রাল মসজিদ (, মস্কোভস্কায়া সবর্নায়া মেচেট) হলো রাশিয়ার রাজধানী মস্কোর প্রধান মসজিদ। এটি মস্কোর অলিম্পিক স্টেডিয়ামের নিকটে অলিম্পিয়িস্কি স্মরণিতে অবস্থিত।   ইতিহাস  মস্কো ক্যাথেড্রাল মসজিদের মূল অবকাঠামো নির্মিত হয় ১৯০৪ সালে। স্থপতি নিকোলাই জুকভ মসজিদটির নকশা করেন। নির্মাণের পর বেশ কয়েকবার মসজিদটির সংস্কারকাজ করা হয়। নৃতাত্ত্বিকভাবে তাতার জাতির লোকেরা মসজিদে সমবেত হয়ে নামাজ পড়েন বলে একে “তাতার মসজিদ”-ও বলা হত। মস্কো শহরের মাত্র চারটি মসজিদের অন্যতম এই মসজিদকে সামাজিকভাবে রাশিয়ার প্রধানতম মসজিদ হিসেবে গণ্য করা হয়।  ২০১১ সালের ১১ সেপ্টেম্বর এক বিতর্কিত সিদ্ধান্তের প্রেক্ষিতে পুরনো মসজিদটি ভেঙে ফেলা হয়। ২০০৮ সালের জুন মাসে মসজিদটিকে সাংস্কৃতিক ঐতিহ্য হিসেবে স্বীকৃতি দেওয়া হলেও সেই বছরের শেষ নাগাদ ঐতিহাসিক ও স্থাপত্যিক অবকাঠামোর তালিকা থেকে মসজিদটির নাম সরিয়ে দেওয়া হয়। ফলে ভাঙার সময় মসজিদটি আইন দ্বারা যথাযথভাবে সুরক্ষিত ছিল না। স্থপতি ইলিয়াস তেজিয়েভের নকশায় মসজিদটির পুনর্নির্মাণের কাজ শুরু করা হয়। পুরনো মসজিদটির দিক মক্কা থেকে বেশ কয়েক ডিগ্রি বিচ্যুত ছিল, যার কারণে পুনর্নির্মাণ করার প্রয়োজনীয়তা দেখা যায়। এই প্রকল্পের মাধ্যমে পুরো মসজিদটি অংশবিশেষে ভেঙে ফেলা হয়, এরপর পুনরায় নকশা করে সঠিকভাবে পুনর্নির্মাণ করার পরিকল্পনা নেওয়া হয়। ২০০৯ সালে রুশ মুফতি কাউন্সিল প্রথমে নতুন পুনর্নির্মাণ প্রকল্পের ঘোষণা দিয়ে এবং পরবর্তীতে পুরনো মসজিদটি ভগ্নপ্রায় বলে সেটি ভেঙে ফেলার কারণে তেজিয়েভকে বরখাস্ত করে। অন্যদিকে তেজিয়েভের দাবি অনুসারে মসজিদ ভেঙে ফেলার পরেও পুনর্নির্মাণ করা সম্ভব ছিল; পাশাপাশি পুরনো মসজিদটিও ভগ্নদশায় ছিল না।  ১৯৭৮ সালের পর ক্যাথেড্রাল মসজিদ ভাঙার মধ্য দিয়ে প্রথমবারের মতো মস্কো শহরের কোনো ধর্মীয় স্থাপনা ভাঙার ঘটনা ঘটে।   নতুন মসজিদ  পরবর্তীতে পুরনো মসজিদের স্থলে একটি নতুন মসজিদ নির্মাণ করা হয়। ২০১৫ সালের ২৩ সেপ্টেম্বর নবনির্মিত মসজিদটি আনুষ্ঠানিকভাব্ব উদ্বোধন করা হয়। নতুন মসজিদটিতে প্রায় দশ হাজার মুসল্লি নামাজ পড়তে পারেন। রাশিয়ার রাষ্ট্রপতি ভ্লাদিমির পুতিন, তুরস্কের রাষ্ট্রপতি রেজেপ তাইয়িপ এরদোয়ান, ফিলিস্তিনের রাষ্ট্রপতি মাহমুদ আব্বাস মসজিদের উদ্বোধন অনুষ্ঠানে উপস্থিত ছিলেন।   আরও দেখুন    রাশিয়ায় ইসলাম  রাশিয়ার মসজিদের তালিকা  ইউরোপের মসজিদের তালিকা   তথ্যসূত্র    বহিঃসংযোগ         History of Moscow Cathedral Mosque   The Mosque of all Russia  Russian mosques   বিষয়শ্রেণী:১৯০৪-এ রুশ সাম্রাজ্যে প্রতিষ্ঠিত বিষয়শ্রেণী:২০১১-এ রাশিয়ায় ধ্বংসপ্রাপ্ত বিষয়শ্রেণী:২০১৫-এ রাশিয়ার প্রতিষ্ঠিত বিষয়শ্রেণী:২০১১-এ ধ্বংসপ্রাপ্ত ভবন ও কাঠামো বিষয়শ্রেণী:মস্কোর ধ্বংসপ্রাপ্ত ভবন ও কাঠামো বিষয়শ্রেণী:ধ্বংসকৃত মসজিদ বিষয়শ্রেণী:মেশচানস্কি জেলা বিষয়শ্রেণী:মস্কোর মসজিদ বিষয়শ্রেণী:১৯০৪-এ সম্পন্ন মসজিদ বিষয়শ্রেণী:২০১৫-এ সম্পন্ন মসজিদ বিষয়শ্রেণী:তাতার সংস্কৃতি বিষয়শ্রেণী:২০শ শতাব্দীর মসজিদ বিষয়শ্রেণী:২১শ শতাব্দীর মসজিদ বিষয়শ্রেণী:গম্বুজসহ মসজিদ মস্কো
নলিনী সেনগুপ্ত একজন ভারতীয় শিক্ষাবিদ এবং পর্বতারোহী, ২০০১ সালে তিনি ভ্যালি স্কুলের প্রতিষ্ঠা করেন। এর প্রতিষ্ঠাতা এবং অধ্যক্ষ হিসেবে দায়িত্ব পালনের জন্য তিনি সর্বাধিক পরিচিত। ২০১৫ সালে হিমালয়ের নলিনী পর্বতটি প্রথম আরোহণের পর তাঁর নামে শৃঙ্গটির নামকরণ করা হয়েছিল।  ১৯৭০ সালে, ন্যাশনাল ইনস্টিটিউট অফ মাউন্টেনিয়ারিং অ্যাণ্ড অ্যালায়েড স্পোর্টস কর্তৃক প্রদত্ত মহিলাদের জন্য প্রথম পর্বতারোহণ পাঠ্যক্রমে পর্বতারোহণ প্রশিক্ষক হিসেবে নলিনী স্নাতক ডিগ্রি অর্জন করেন। ২০১৫ সালের জুলাই মাসে, গার্ডিয়ান গিরিপ্রেমি ইনস্টিটিউট অফ মাউন্টেনিয়ারিংয়ের ৪০ জন পর্বতারোহীর একটি দল হিমালয়ের মানালির হামতা পাস অঞ্চলের কাছে হিমালয়ের ৫২৬০ নম্বর শৃঙ্গে আরোহণ করে। গিরিপ্রেমি ইনস্টিটিউটের পর্বতারোহীরা এই চূড়ার প্রথম আরোহী হওয়ায়, ইন্ডিয়ান মাউন্টেনিয়ারিং ফাউন্ডেশন এই শৃঙ্গটির নামকরণের সম্মান তাদের দেয়। শৃঙ্গটির নামকরণ করা হয়েছিল  নলিনীর নামে। পুনের প্রথম বাসিন্দা হিসেবে তাঁর নামে একটি হিমালয় শৃঙ্গের নামকরণ করা হয়েছিল। ২০১৬ সালের জুলাই মাসে, তিনি ১৬ জনের একটি দলের নেতৃত্ব দিয়ে শিয়া গোরুর বেস ক্যাম্পে যান।  ২০০১ সালে, নলিনী পুনের আউন্ধ অঞ্চলে বিদ্যা ভ্যালি স্কুল প্রতিষ্ঠা করেন। এর অধ্যক্ষ হিসেবে, তিনি শিক্ষাক্ষেত্রে পরিবেশবাদের পক্ষে কথা বলেছেন, বিশেষ করে দীপাবলির সময় ভারতে আতশবাজি ফাটানোর বিরুদ্ধে তিনি কথা বলেছেন। তাঁর স্কুলে বাস্তবায়িত পরিবেশ-বান্ধব পয়ঃনিষ্কাশন ব্যবস্থা এবং বৃষ্টির জল সংগ্রহ নিয়েও তিনি প্রচারণা চালিয়েছেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী শিক্ষাবিদ বিষয়শ্রেণী:২১শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:মহারাষ্ট্রের নারী শিক্ষাবিদ বিষয়শ্রেণী:মহারাষ্ট্রের শিক্ষাবিদ বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় নারী পর্বতারোহী বিষয়শ্রেণী:ভারতীয় পর্বতারোহী বিষয়শ্রেণী:মহারাষ্ট্রের পর্বতারোহী বিষয়শ্রেণী:পুণের ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অপর্যালোচিত অনুবাদসহ পাতা